**Valdet Rama** (født 20. november 1987 i Prizren) er en albansk fotballspiller som spiller ving for den tyske klubben 1860 München. Han har tidligere spilt for klubbene VfL Wolfsburg II, FC Ingolstadt 04, Hannover 96, Örebro SK og Real Valladolid. Rama har spilt flere landskamper for Albanias herrelandslag og på aldersbestemte landslag.

Klubbkarriere
-------------

Rama startet sin fotballkarriere med ungdomsfotball hos de tyske klubbene SSV Hagen, Hasper SV, SF Oestrich-Iserlohn før han ankom Rot-Weiss Essen. Her spilt han frem til 2005, da han ble hentet til VfL Wolfsburg II som spilte i nedre divisjoner. Etter å ha spilt flere titalls kamper for andrelaget ble han hentet opp av trener Felix Magath, men fikk ikke tildelt noe spilletid på førstelaget. Han meldte overgang til FC Ingolstadt 04 sommeren 2008, og fikk sin debut i 2. Bundesliga mot SpVgg Greuther Fürth den 17. august 2008, hvor han også scoret ett mål.

Han spilte over 30 seriekamper for Ingolstadt 04 i 2008/2009-sesongen, men klarte ikke å redde klubben fra nedrykk og valgte å forlate den etter at kontrakten hans gikk ved sesongslutt. Den 26. mai 2009 skrev han under på en treårskontrakt med Hannover 96. Hos Hannover 96 fikk han 15 seriekamper i Bundesligaen under 2009/2010-sesongen, men i den påfølgende sesongen slet han med å få spilletid og ble flyttet ned til klubbens andrelag.

I februar 2011 meldte Rama overgang til den svenske klubben Örebro SK. Under Allsvenskan i 2011-sesongen scoret han åtte mål på 29 seriekamper, og fikk med seg to kamper i andre kvalifiseringsrunde under UEFA Europa League 2011/12 mot FK Sarajevo (0–2). Under Allsvenskan 2012 spilte han 21 seriekamper og bidro med to seriemål, men klarte ikke å forhindre at klubben rykket ned og forlot Örebro SK ved sesongslutt.

Den 31. januar 2013 skrev han under på en kontrakt med den spanske klubben Real Valladolid. Han fikk sin debut i Primera División den 9. mars 2013 i en kamp mot Málaga CF (1–1), hvor han kom inn som innbytter i siste halvdel av andreomgangen til fordel for Daniel Larsson.

Før sesongen 2014/15 vekslet Rama vederlagsfritt til TSV 1860 München. 14. september 2014 spilte han sin første kamp for klubben da 1860 slo FC St. Pauli med 2-1 i Hamburg. Sitt første mål kom 19. oktober 2014 da han ble den eneste fra 1860 som kom på scoringslisten da klubben tapt 1-4 borte mot FC Erzgebirge Aue. 
Rama spilte to sesonger for 1860 München. I den første sto han i lagets startformasjon i 19 av de 34 serikampen og kom inn som innbytter i videre 7 kamper. Den neste sesongen var preget av skader og Rama spilte ikke en eneste kamp fra begynnelse til slutt. Selv om han mot slutten av sesongen hadde fast plass i startformasjonen, fikk han ikke fornyet tillit da kontrakten løp ut etter endt sesong.

Ved sesongstart 2016/17 sto Valdet Rama uten klubb. Først etter den tredje serierunden ble han tilbudt og skrev under på en toårskontrakt hos Würzburger Kickers. Bernd Hollerbach, Würzburgs trener, var også Ramas trener da han spilte for Wolfsburg II.
 Sin første kamp for Würzburg spilte Rama 16. september 2016, da han ble vekslet inn 13 minutter før slutt i bortekampen mot Greuther Fürth. Valdet Rama fikk spilletid i 28 av de 31 ligakampene som gjensto etter at han kom til Würzburger Kickers, men sto bare 10 ganger i startformasjonen. Det ble to mål og fire målgivende pasninger i løpet av sesongen. Hans eneste cupkamp spilte han mot sin tidligere klubb TSV 1860 München, en kamp som gikk tapt 3-4 etter straffesparkkonkurranse.

Høsten 2017 forlot Valdet Rama Würzburg, og skrev under en toårskontrakt med det kinesiske superliga laget Yanbian Funde.

Landslagskarriere
-----------------

Rama har ingen landskamper på aldersbestemte landslag, og har i tillegg tysk pass. Etter overgangen til Spania i januar 2013 erklærte han sin interesse for å spille for Albania. Han ble deretter kontaktet av Federata Shqiptare e Futbollit og tilbudt en plass i landslagstroppen til de kommende kampene, til tross for at han aldri har spilt i den nasjonale toppserien Kategoria Superiore. Han fikk sin offisielle landslagsdebut for Albania i en vennskapskamp mot Litauen den 26. mars 2013, og scoret sitt første landslagsmål under VM-kvalifiseringen (gruppe E) hjemme mot Norge den 7. juni 2013.

13. juni 2015 spilte Rama sin foreløpig siste landskamp da Albania møtte Frankriket i en vennskapskamp. Han ble ikke nominert til Albanias EM-tropp i 2016

Referanser
----------

1. ↑   Diario AS, AS.com athlete ID rama/19923[Hentet fra Wikidata]
2. ↑   FBref, FBref spiller-ID 00b159ff[Hentet fra Wikidata]
3. ↑  Transfermarkt.de – Hannover 96 verpflichtet Valdet Rama (Publisert 26. mai 2009, besøkt 31. desember 2013)
4. ↑  Aftonbladet.se – Bundesliga-anfallare klar för Örebro (Av Hampus Hagman. Publisert 24. februar 2011, besøkt 31. desember 2013)
5. ↑  UEFA.com – UEFA Europa League 2012, Second qualifying round: Sarajevo-Örebro (Besøkt 31. desember 2013)
6. ↑  Svenskfotboll.se – Allsvenskan, person: Valdet Rama (Besøkt 31. desember 2013)
7. ↑  Teamtalk.com – Valdet signs for Valladolid Arkivert 1. januar 2014 hos Wayback Machine. (Publisert 31. januar 2013, besøkt 31. desember 2013)
8. ↑  Asport.info – Rama debuton në barazimin e Valladolidit Arkivert 10. november 2013 hos Wayback Machine. (Publisert 9. mars 2013, besøkt 31. desember 2013)
9. ↑  Artikkel fra Abendzeitung(AZ) München: Rama und Angha, die Neuen im AZ-Check (Autor: Marc Merten, Publisert 15. september 2014, besøkt 26. mars 2016)
10. ↑  Ticker fra kampen Erzgebirge Aue - 1860 München søndag 19. oktober 2014 (fra www.transfermarkt.com, besøkt 27. mars 2016) )
11. ↑  Fotballbladet Kicker om Valdet Ramas forpliktelse hos Würzburger Kickers og hans forhold til treneren Bernd Hollerbach, 29. august 2016 (fra www.kicker.de, besøkt 3. oktober 2016)
12. ↑  Statistikk fra Valdet Ramas første kamp for Würzburger Kickers (fra www.transfermarkt.de, besøkt 3. oktober 2016)
13. ↑  Sportishqiptar.com.al – Valdet Rama piketohet për Kombëtaren Shqiptare! Arkivert 8. februar 2013 hos Wayback Machine. (Publisert 5. februar 2013, besøkt 31. desember 2013)
14. ↑  Fotball.no – Kampfakta, Albania - Norge 1-1 fredag 7. juni 2013 (Besøkt 31. desember 2013)
15. ↑  transfermarkt.de – Valdet Ramas landskamper (Besøkt 2. juni 2016)

Eksterne lenker
---------------

* (en) Valdet Rama – FIFA Rediger på Wikidata

* (en) Valdet Rama – UEFA Rediger på Wikidata

* (en) Valdet Rama – Transfermarkt Rediger på Wikidata

* (en) Valdet Rama – national-football-teams.com Rediger på Wikidata

* (en) Valdet Rama – WorldFootball.net Rediger på Wikidata

* (en) Valdet Rama – Soccerbase.com Rediger på Wikidata

* (en) Valdet Rama – FootballDatabase.eu Rediger på Wikidata

* (en) Valdet Rama – Soccerway Rediger på Wikidata

* (en) Valdet Rama – EU-Football.info Rediger på Wikidata

* (sv) Valdet Rama – Sveriges fotballforbund Rediger på Wikidata
* (de) Spillerprofil hos Kicker.de